**Golden Glider** (suom. Kultainen Liitäjä) oikealta nimeltään **Lisa Snart** on DC Comicsin sarjakuvissa esiintyvä superroisto. Hahmo esiintyi ensimmäisen kerran tarinassa The Flash #250 kesäkuussa 1977 ja hänet loivat Cary Bates ja Irv Novick. Golden Glider on Kapteeni Pakkasen nuorempi sisar ja toisen Salaman Barry Allenin vihollinen.

Taustaa
-------

Lisa Snart oli olympiatason taitoluistelija, joka tunnettiin nimellä Lisa Star. Hän oli uransa aikana saanut apua salaiselta valmentajaltaan ja rakastajaltaan Topilta, joka oli Barry Allenin vihollinen. Kun Top kuoli komplikaatioiden seurauksena Salamaa vastaan käydyn taistelun seurauksena, Lisa raivostui ja vannoi kostavansa Salamalle tämän kuoleman. Hän otti käyttöönsä oranssin luistelija-asun, naamion ja jäävirtauksia luovat erikoisluistimet, joiden avulla hän kykeni luistelemaan tehokkaasti ilmassa ja millä tahansa muulla pinnalla. Hän otti nimekseen Golden Glider ja taisteli Salamaa vastaan useiden vuosien ajan tehden usein yhteistyötä veljensä Leonardin kanssa, joka suojeli häntä hyvin. Golden Glider käytti ryöstöissään edukseen mukana olleita räjähtäviä ja hypnoottisia timantteja ja jalokiviä ja myrkkyä sisältäviä sormuksia.

Barry Allenin kuoltua Anti-Monitoria vastaan käydyn taistelun seurauksena, Lisa päätti vetäytyä rikollisuudesta, koska hän ei syyttänyt kolmatta Salamaa, Wally Westiä Topin kuolemasta. Hän yhdessä Leonardin kanssa ryhtyivät palkkasotureiksi ja perustivat Golden Snowball Recovery Companyn. Lopulta Lisa palasi rikollisuuden pariin liittyen "Chillblaine" koodinimeä käyttävien kumppanien joukkoon, joille hän toimitti kopioita veljensä käyttämästä kylmäaseesta. Myöhemmin yksi ryhmän jäsenistä, joka oli älykkäämpi ja häikäilemättömämpi kuin edeltäjänsä tappoi Lisan tämän hänelle antamallaan aseella ja piti Keystone Cityn asukkaita vankina vaatien lunnaita yhdessä Tohtori Polarisin kanssa. Salama onnistui vaivoin kukistamaan heidät taistelussa. Tämän jälkeen Kapteeni Pakkanen tappoi johtavan Chillblainen kostoksi sisarensa kuolemasta. Lisan kuolema oli Leonardille jatkuva surun lähde.

Blackest Night #1 -tarinassa Lisa elvytettiin Mustaksi Lyhdyksi ja hän hyökkäsi Iron Heightsin vankilaan muiden elvytettyjen Konnien kanssa taistellen veljeään vastaan, mutta Leonard kykeni pitämään tunteensa hallinnassaan tarpeeksi kauan tuhotakseen sisarensa ja vapauttaakseen tämän mustan sormuksen hallinnasta.

Kun DC Universumi uudelleenkäynnistettiin The New 52 aikajanalla, Lisa Snartin murha kirjoitettiin ulos jatkuvuudesta ja hän oli elossa. Tässä jatkumossa Lisa oli kuolemassa aivokasvaimeen, mutta hän selvisi kasvaimen poiston jälkeen ilmaisten häpeää veljensä toimista. Myöhemmin Lisa ilmestyi salaperäisesti Etelä-Amerikkaan käyttäen nimeä "Glider" ja hänellä ilmeni metainhimillisiä kykyjä. Selvisi, että Lisa oli saanut erikoiskykynsä joutuessaan keskelle räjähdystä, joka antoi voimia myös Peilimestarille, Kapteeni Pakkaselle, Helleaallolle ja Säävelholle. Hän kykeni erkaantumaan ruumiistaan ja muuttumaan astraalimuotoon, jonka ansiosta hän kykeni liikkumaan ja lentämään äärimmäisillä nopeuksilla. Hän pystyi myös käyttämään nauhamaisia lonkeroita, jotka kykenivät helposti leikkaamaan ja tappamaan ihmisen ilman todisteita hyökkäyksistä. Hän kykeni myös pysymään riittävän kiinteänä ollakseen vuorovaikutuksessa fyysisen aineen kanssa. Kun hänen astraaliruumiinsa oli hajotettu ja uudistettu, Lisa ei ainoastaan saanut ruumiillista liikkuvuuttaan takaisin, vaan myös kykeni käyttämään voimiaan säilyttäen lihan ja veren vaikutelman. Ollessaan Etelä-Amerikassa Lisa esitettiin värväämässä Säävelhoa johonkin tuntemattomaan tarkoitukseen sen jälkeen, kun hän taisteli Salamaa vastaan. Lisa värväsi Helleaallon, Tricksterin ja Peilimestarin liittymään ryhmäänsä kostaakseen Salamalle, mutta Pillipiipari ja Leonard pysäyttivät hänet.

Myöhemmin Lisa ja muut Konnat tekivät rauhan Leonardin kanssa auttaessaan häntä pysäyttämään Gorilla Groddin, mikä sai Yhdysvaltain hallituksen armahtamaan heidät. Paljastui, että Lisa oli suhteessa Peilimestarin kanssa, jonka hän onnistui tuomaan takaisin heidän ulottovuuteensa vaarantamalla itsensä. Myöhemmin Lisa päätyi syvään koomaan, kunnes Pillipiipari elvytti hänet, jotta hän kykenisi auttamaan Konnia Superrikollisten Salaisen Yhteisön ja Royal Flush Gangin hyökkäystä vastaan. 

DC Rebirthissä Lisa nähtiin cameo-roolissa tarinassa The Flash (vol. 4) #3 katsomassa yhdessä Konnien kanssa uutisraporttia monista ympäri kaupunkia ilmestyneistä nopeusvoimia omaavista henkilöistä. Tarinassa The Flash (vol. 4) #15 Lisa ja Konnat yrittivät varastaa arvokkaan kultaisen Mercury-jumalanpatsaan pienestä Corto Maltesen saarivaltiosta. Salama saapui paikalle pysäyttääkseen heidät, mutta Lisa ja Konnat paljastuivat Peilimestarin luomiksi rakenteiksi huijatakseen Salamaa tarpeeksi kauan, jotta he pystyisivät tekemään rikosaallon Central Cityssä ennen kuin Salama ehtisi pysäyttää heidät.

Flashpoint-maailmaan pohjautuvissa sarjakuvissa Lisan ja tämän veljensä lapsuudessa heidän isänsä pahoinpiteli heitä raa'asti, kunnes Lisa tappoi isänsä ampumalla tämän ja hänet pidätettiin ja vangittiin Iron Heigtsin vankilaan. Konnat myöhemmin sieppasivat hänet ja Leonard, joka käytti itsestään nimitystä Citizen Cold yritti pelastaa Lisan, mutta huomasi, että Fallout oli ehtinyt tappaa hänet.

Injustice: Gods Among Us -sarjakuvissa Golden Glider nähtiin Konnien jäsenenä, joka työskenteli Batmanin kapinallisryhmän kanssa pysäyttääkseen diktaattoriksi muuttuneen Teräsmiehen hyökkäämällä hänen tukikohtia vastaan. Lisan kerrottiin myös olevan suhteessa Peilimestariin. Ryhmän ollessa suorittamassa tehtävää, he joutuivat Bizarron sieppaamiksi, joka tappoi Helleaallon ja Säävelhon. Lisa selviytyi kykyjensä ansiosta ja Trickster häiritsi Bizarroa tarpeeksi kauan, jotta Lisa ja Peilimestari pääsivät pakenemaan. Myöhemmin Lisa ja Peilimestari järjestivät epävirallisen muistotilaisuuden menehtyneiden konnien jäsenten kunniaksi ja antoivat Salaman liittyä mukaan tilaisuuteen tämän luvattua olla luovuttamatta heitä Teräsmiehelle. *Injustice 2* -videopelissä Kapteeni Pakkanen paljasti, että ennen Teräsmiehen kukistumista, hänen Regimensä onnistui löytämään Konnat ja Lisa teloitettiin julkisesti Ihmenaisen toimesta. Hautakivensä mukaan Lisa Snart syntyi 5. helmikuuta 1993 ja kuoli 13. tammikuuta 2013 19-vuotiaana.

Teen Titans Go! #53 sarjakuvassa esiintyvä Ice Kate niminen teini-ikäinen superroisto pohjautui Golden Glideriin.

Muussa mediassa
---------------

### Animaatiossa

* Golden Glider esiintyi *Harley Quinn* animaatiosarjan kolmannella kaudella jaksossa "The 83rd Annual Villy Awards", jossa häntä ääninäytteli Cathy Ang. Tämä versio oli Leijamiehen uusi rakkaudenkohde tämän erottua Myrkkymuratista ja hänellä oli samat voimat kuin The New 52 inkarnaatiollaan. Jaksossa Lisa kohtasi Harley Quinnin ja Myrkkymuratin palkintojakotilaisuudessa ja keskusteli Myrkkymuratin kanssa ollen samaa mieltä tämän kanssa heidän sosiaalisen ahdistuksensa vuoksi.
* Golden Glider esiintyy spin-off sarjassa *Kite Man: Hell Yeah!*, jossa häntä ääninäyttelee Stephanie Hsu.

### Televisiossa

* Golden Glider esiintyi *The Flash* -televisiosarjassa, jossa häntä esitti Peyton List. Tämä versio hahmosta on villi lapsi, joka on innokas todistamaan veljelleen Leonardille eli Kapteeni Pakkaselle kuuluvansa hänen rikollisjoukkoonsa ja häntä kuvataan viekkaaksi, viehättäväksi ja hieman sadistiseksi, joka ei pelkää käyttää seksuaalisuuttaan saadakseen haluamansa. Työskennellessään Leonardin kanssa hän sai itselleen "kulta-aseen", joka pystyi muuttamaan kaiken kullaksi.

Videopeleissä
-------------

* Golden Glider esiintyi ladattavana bonushahmona *Lego DC Super-Villains* -pelissä, jossa häntä ääninäytteli Catherine Taber.

Lähteet
-------

1. ↑  Rovin, Jeff (1987). The Encyclopedia of Supervillains. New York: Facts on File. p. 144
2. ↑  Beatty, Scott (2008), "Golden Glider", in Dougall, Alastair (ed.), The DC Comics Encyclopedia, New York: Dorling Kindersley, p. 140
3. ↑  The Flash (vol. 2) #113 (Toukokuu 1996)
4. ↑  Blackest Night: The Flash #1 (Helmikuu 2010)
5. ↑  Blackest Night: The Flash #2 (Maaliskuu 2010)
6. ↑  The Flash (vol. 4) #6 (Huhtikuu 2012)
7. ↑  The Flash (vol. 4) #7 (Toukokuu 2012)
8. ↑  The Flash (vol. 4) #52 (Heinäkuu 2016)
9. ↑  The Flash (vol. 4) #10 (Elokuu 2012)
10. ↑  The Flash (vol. 4) #11 (Syyskuu 2012)
11. ↑  The Flash (vol. 4) Annual #1 (Lokakuu 2012)
12. ↑  Flashpoint: Captain Cold #1 (Kesäkuu 2011)
13. ↑  Flashpoint: Citizen Cold #2 (Heinäkuu 2011)
14. ↑  Injustice: Gods Among Us: Year Five #1
15. ↑  Captain Cold Injustice 2 Epilogue
16. ↑  Teen Titans Go! #53 (Toukokuu 2008)
17. ↑  "The Flash' Casts 'Mad Men' Actress as Villain 'Golden Glider"